Στη σύλληψη 10 μαθητών του 7ου Επαγγελματικού Λυκείου (ΕΠΑΛ) Λάρισας προχώρησαν την Τρίτη αστυνομικοί της Υποδιεύθυνσης Ασφάλειας στο πλαίσιο προκαταρκτικής έρευνας που διέταξε ο προϊστάμενος της Εισαγγελίας Πλημμελειοδικών Λάρισας.

Την παρέμβαση ζήτησαν καθηγητές και η διεύθυνση του 7ου ΕΠΑΛ Λάρισας.

Όπως γράφει η “Ελευθερία”, είναι η πρώτη φορά τουλάχιστον τα τελευταία χρόνια στη Λάρισα που συλλαμβάνονται τόσοι μαθητές λυκείου για κατάληψη.

Το δημοσίευμα σημειώνει πως είναι μία από τις σπάνιες περιπτώσεις που, καθηγητές και διεύθυνση σχολείου καταφεύγουν στις εισαγγελικές Αρχές ζητώντας την παρέμβασή τους ενόσω βρίσκεται σε εξέλιξη η κατάληψη.